CELEX: C2005/296/56
Language: lt
Date: 2005-11-26 00:00:00
Title: Byla T-330/05  2005 m. rugsėjo 2 d.  pareikštas ieškinys byloje  Aqua-Terra Bioprodukt prieš VRDT

26.11.2005   
            
            
               LT
            
            
               Europos Sąjungos oficialusis leidinys
            
            
               C 296/26
            
         2005 m. rugsėjo 2 d. pareikštas ieškinys byloje Aqua-Terra Bioprodukt prieš VRDT
   
   (Byla T-330/05)
   (2005/C 296/56)
   Kalba, kuria surašytas ieškinys: vokiečių
   Šalys
   
      Ieškovė: Aqua-Terra Bioprodukt GmbH (Griesheim, Vokietija), atstovaujama advokato P. A. Müller
   
      Atsakovė: Vidaus rinkos derinimo tarnyba (prekių ženklams ir dizainams)
   
      Kita Apeliacinėje taryboje vykusios procedūros šalis: De Ceuster Meststoffen N.V. (Sint-Katelijne-Waver, Belgija)
   Ieškovės reikalavimai
   
               —
            
            
               panaikinti ir pripažinti negaliojančiu 2005 m. liepos 1 d. Vidaus rinkos derinimo tarnybos pirmosios apeliacinės tarybos sprendimą byloje Nr. R 0984/2004-1;
            
         
               —
            
            
               nepatenkinus pirmojo reikalavimo panaikinti ir pripažinti negaliojančia tą 2005 m. liepos 1 d. Vidaus rinkos derinimo tarnybos pirmosios apeliacinės tarybos sprendimo byloje Nr. R 0984/2004-1 dalį, kuri susijusi su biologinėmis medžiagomis, būtent priemonėmis nuotekų pagerinimui, pertvarkymui ir rekultivacijai arba nuotekų valymo įrenginių naudojimui (angliškai: „biological substances, namely preparations for conditioning, reconstructing and recultivating sewage or for use in sewage treatment plants“).
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: Ieškovė
   
      Prašomas įregistruoti Bendrijos prekių ženklas: Figūrinis prekių ženklas „aqua terra“ 1 ir 3 klasių prekėms — paraiška Nr. 1 480 243
   Ženklo ar žymens, kuriuo remiamasi protesto procedūroje, savininkas: De Ceuster Meststoffen N.V.
   
      Ženklas ar žymuo, kuriuo remiamasi protesto procedūroje: Nacionalinis žodinis prekių ženklas „AQUATERRA“ 1, 5 ir 31 klasių prekėms
   
      Protestų skyriaus sprendimas: Patenkinti protestą, apribotą 1 klasės prekių atžvilgiu, ir atmesti paraišką visų 1 klasės prekių atžvilgiu
   
      Apeliacinės tarybos sprendimas: Atmesti ieškovės apeliaciją
   
      Ieškinio pagrindai: Skundžiamas sprendimas pažeidžia Tarybos reglamento Nr. 40/94 8 straipsnio 1 dalies b punktą dėl to, kad buvo klaidingai nuspręsta dėl prekių ženklų, dėl kurių kilo ginčas, supainiojimo galimybės. Vietoj būtino atsižvelgimo į atskiras prekes ir jų panašumus buvo atliktas bendras vertinimas.